Split (1)

train · 34.3k rows

text stringlengths 4 267
በእርግጥም አምላክ ክፋት አይሠራም፤ሁሉን ቻይ የሆነው አምላክ ፍትሕን አያዛባም።
ምድርን እንዲገዛ ያደረገው ማን ነው?በመላው ዓለም ላይ የሾመውስ ማን ነው?
እሱ ትኩረቱን በእነሱ ላይ ቢያደርግ፣መንፈሳቸውንና እስትንፋሳቸውን ወደ ራሱ ቢሰበስብ፣
ሰዎች ሁሉ በአንድነት በጠፉ፣የሰውም ዘር ወደ አፈር በተመለሰ ነበር።
ስለዚህ ማስተዋል ካለህ ለዚህ ነገር ትኩረት ስጥ፤የምናገረውንም በጥሞና አዳምጥ።
ፍትሕን የሚጠላ ሰው፣ ገዢ ሊሆን ይገባል?ወይስ ጻድቅ የሆነውን ኃያል ሰው ትኮንነዋለህ?
ንጉሥን ‘የማትረባ ነህ፣’ ታላላቅ የሆኑ ሰዎችንስ ‘ክፉዎች ናችሁ’ ትላለህ?
አምላክ ለመኳንንት አያዳላም፤ሀብታሙንም ከድሃው አስበልጦ አይመለከትም፤ሁሉም የእጁ ሥራዎች ናቸውና።
እነሱ በእኩለ ሌሊት ድንገት ሊሞቱ ይችላሉ፤በኃይል ተንቀጥቅጠው ሕይወታቸው ያልፋል፤ኃያላን የሆኑትም እንኳ ይወገዳሉ፤ ይሁንና ይህ የሚሆነው በሰው እጅ አይደለም።
የአምላክ ዓይኖች የሰውን መንገድ ይመለከታሉና፤ደግሞም እርምጃውን ሁሉ ያያል።
ክፉ ድርጊት የሚፈጽሙ ሰዎች የሚደበቁበትጨለማም ሆነ ፅልማሞት የለም።
አምላክ፣ ማንኛውም ሰው በፊቱ ለፍርድ እንዲቀርብ፣የተወሰነ ጊዜ አልቀጠረምና።
ምርመራ ማድረግ ሳያስፈልገው ኃያላንን ይሰባብራል፤በእነሱም ቦታ ሌሎችን ይተካል።
እያደረጉ ያሉትን ያውቃልና፤በሌሊት ይገለብጣቸዋል፤ እነሱም ይደቅቃሉ።
በክፋታቸው የተነሳ፣ሁሉም ማየት በሚችልበት ቦታ ይመታቸዋል፤
ምክንያቱም እሱን ከመከተል ወደኋላ ብለዋል፤መንገዶቹንም ሁሉ ችላ ብለዋል፤
ድሃው ወደ እሱ እንዲጮኽ ያደርጋሉ፤እሱም የምስኪኖችን ጩኸት ይሰማል።
አምላክ ዝም ሲል ማን ሊወቅሰው ይችላል? ፊቱን በሚሰውርበት ጊዜ ማን ሊያየው ይችላል? ይህን ያደረገው በአንድ ብሔር ላይም ሆነ በአንድ ሰው ላይ ምንም ለውጥ አያመጣም፤
ይህም አምላክ የለሽ የሆነ ሰው እንዳይገዛ፣ወይም በሕዝቡ ላይ ወጥመድ እንዳይዘረጋ ነው።
አምላክን እንዲህ የሚል ሰው ይኖራል?‘የሠራሁት ጥፋት ባይኖርም ተቀጥቻለሁ፤
ማየት የተሳነኝን ነገር አስተምረኝ፤የሠራሁት ጥፋት ካለ ዳግመኛ አልሠራም።’
ፍርዱን አልቀበልም ስትል አንተ በምትፈልገው መንገድ ሊክስህ ይገባል? መወሰን ያለብህ አንተ እንጂ እኔ አይደለሁም። ስለዚህ አንተ በደንብ የምታውቀውን ነገር ንገረኝ።
አስተዋይ የሆኑ ሰዎች፣ደግሞም እኔን የሚሰሙ ጥበበኛ ሰዎች ሁሉ እንዲህ ይሉኛል፦
‘ኢዮብ ያለእውቀት ይናገራል፤ቃሉም ማስተዋል የጎደለው ነው።’
ኢዮብ እስከ መጨረሻው ድረስ ይፈተን!እንደ ክፉ ሰዎች መልስ ሰጥቷልና።
በኃጢአቱ ላይ ዓመፅ ጨምሯል፤በፊታችን በንቀት አጨብጭቧል፤በእውነተኛውም አምላክ ላይ ብዙ ነገር ተናግሯል!”
ከዚያም ኢዮብ እንዲህ ሲል መለሰ፦
“ምነው ሥቃዬ ሁሉ በተመዘነ ኖሮ!ከመከራዬም ጋር ሚዛን ላይ በተቀመጠ ኖሮ!
ከባሕር አሸዋ ይልቅ ከባድ ሆኖብኛልና። ከዚህም የተነሳ እንዳመጣልኝ እናገራለሁ።
ሁሉን የሚችለው አምላክ ፍላጻዎች ወግተውኛልና፤መንፈሴም መርዛቸውን እየጠጣ ነው፤ከአምላክ የመጣ ሽብር በእኔ ላይ ተሰልፏል።
የዱር አህያ ሣር እያለው ያናፋል?በሬስ ገፈራ እያለው ይጮኻል?
ጣዕም የሌለው ምግብ ያለጨው ይበላል?ወይስ የልት ፈሳሽ ጣዕም ይኖረዋል?
እንዲህ ያሉ ነገሮችን መንካት ተጸይፌአለሁ። በምግቤ ውስጥ እንዳሉ የሚበክሉ ነገሮች ናቸው።
ምነው ጥያቄዬ መልስ ባገኘ!አምላክም ፍላጎቴን በፈጸመልኝ!
ምነው አምላክ እኔን ለማድቀቅ በፈቀደ!እጁንም ዘርግቶ ባጠፋኝ!
ይህም እንኳ ባጽናናኝ ነበርና፤ፋታ የማይሰጥ ሥቃይ ቢኖርብኝም በደስታ እዘላለሁ፤የቅዱሱን አምላክ ቃል አልካድኩምና።
ከዚህ በላይ መታገሥ የምችልበት ምን አቅም አለኝ? በሕይወት መኖሬን ብቀጥልስ ምን አገኛለሁ?
እኔ የዓለት ዓይነት ጥንካሬ አለኝ? ወይስ ሥጋዬ ከመዳብ የተሠራ ነው?
ራሴን የምደግፍበት ነገር ሁሉ ከእኔ ርቆ ሳለ፣ራሴን መርዳት የምችልበት መንገድ ይኖራል?
ለገዛ ወዳጁ ታማኝ ፍቅር የማያሳይ ሰው፣ሁሉን ቻይ የሆነውን አምላክ መፍራት ይተዋል።
የገዛ ወንድሞቼ እንደ ክረምት ጅረት፣እንደሚደርቅ የክረምት የጅረት ውኃ ከዳተኞች ሆኑብኝ።
ከበረዶ የተነሳ ደፈረሱ፤የሚቀልጥ አመዳይም በእነሱ ውስጥ ተሰውሯል።
ሆኖም ወቅቱ ሲደርስ ውኃ አልባ ይሆናሉ፤ ደግሞም ደብዛቸው ይጠፋል፤በሙቀትም ጊዜ ይደርቃሉ።
የሚሄዱበት መንገድ ይቀየራል፤ወደ በረሃ ፈስሰው ይጠፋሉ።
የቴማ ነጋዴዎች ይፈልጓቸዋል፤የሳባም መንገደኞች እነሱን ይጠባበቃሉ።
የተሳሳተ እምነት አድሮባቸው ስለነበር ለኀፍረት ተዳረጉ፤ወደዚያ ቢሄዱም የጠበቁትን ባለማግኘታቸው አዘኑ።
እናንተም እንደዚሁ ሆናችሁብኛል፤መከራዬ ያስከተለውን ሽብር አይታችሁ በፍርሃት ተዋጣችሁ።
ለመሆኑ እኔ ‘አንድ ነገር ስጡኝ’ ብያለሁ? ወይስ ካፈራችሁት ሀብት ላይ ስጦታ እንድትሰጡኝ ጠይቄአለሁ?
ከጠላት እጅ እንድትታደጉኝ፣ወይም ከጨቋኞች እንድታድኑኝ ጠይቄአለሁ?
አስተምሩኝ፤ እኔም ዝም እላለሁ፤የሠራሁትን ስህተት እንዳስተውል እርዱኝ።
በሐቀኝነት የተነገረ ቃል አያቆስልም! የእናንተ ወቀሳ ግን ጥቅሙ ምንድን ነው?
እኔ የምናገረውን ቃል፣ነፋስ ጠራርጎ የሚወስደውን፣ ተስፋ የቆረጠ ሰው ንግግር ለማረም ታስባላችሁ?
ወላጅ አልባ በሆነውም ልጅ ላይ ዕጣ ትጣጣላላችሁ፤ወዳጃችሁንም ትሸጣላችሁ!
እስቲ አሁን ዞር ብላችሁ ተመልከቱኝ፤በፊታችሁ አልዋሽም።
እባካችሁ፣ ቆም ብላችሁ አስቡበት፤ በተሳሳተ መንገድ አትረዱኝ፤አዎ፣ ቆም ብላችሁ አስቡበት፤ ጽድቄ እንዳለ ነውና።
ምላሴ አግባብ ያልሆነ ነገር ይናገራል? ላንቃዬስ የሆነ ችግር እንዳለ መለየት አይችልም?
ይሖዋ በመቀጠል ኢዮብን እንዲህ አለው፦
“ስህተት የሚፈላልግ ሰው፣ ሁሉን ቻይ ከሆነው አምላክ ጋር ሊሟገት ይገባል? አምላክን መውቀስ የሚፈልግ እሱ መልስ ይስጥ።”
ኢዮብ ለይሖዋ እንዲህ በማለት መለሰ፦
“እነሆ፣ እኔ የማልረባ ሰው ነኝ። ምን ልመልስልህ እችላለሁ? እጄን በአፌ ላይ እጭናለሁ።
አንዴ ተናግሬአለሁ፤ ከአሁን በኋላ ግን የምሰጠው መልስ የለም፤ሁለተኛ ጊዜም ተናገርኩ፤ ከዚህ በኋላ ግን አልናገርም።”
ከዚያም ይሖዋ ከአውሎ ነፋስ ውስጥ ለኢዮብ መለሰለት፦
“እባክህ፣ እንደ ወንድ ወገብህን ታጠቅ፤እኔ እጠይቅሃለሁ፤ አንተም ንገረኝ።
የእኔን ፍትሕ ትጠራጠራለህ? አንተ ትክክል ሆነህ ትገኝ ዘንድ እኔን ትኮንናለህ?
ክንድህ የእውነተኛውን አምላክ ክንድ ያህል ኃያል ነው?ወይስ ድምፅህ እንደ እሱ ድምፅ ሊያንጎደጉድ ይችላል?
እስቲ ራስህን በክብርና በግርማ አስጊጥ፤ደግሞም ታላቅነትና ሞገስ ተላበስ።
ቁጣህ ገንፍሎ ይፍሰስ፤ትዕቢተኛውንም ሁሉ ተመልክተህ ዝቅ አድርገው።
ትዕቢተኛውን ሰው ሁሉ አይተህ አዋርደው፤ክፉዎችንም በቆሙበት ስፍራ ጨፍልቃቸው።
ሁሉንም በአፈር ውስጥ ደብቃቸው፤እነሱንም በሰዋራ ቦታ እሰራቸው፤
ያን ጊዜ ቀኝ እጅህ ልታድንህ እንደምትችል፣እኔ ራሴ አምኜ እቀበላለሁ።
አንተን እንደፈጠርኩ፣ የፈጠርኩትን ብሄሞትን ተመልከት። እንደ በሬ ሣር ይበላል።
በወገቡ ውስጥ ያለውን ጉልበት፣በሆዱም ጡንቻዎች ውስጥ ያለውን ኃይል ተመልከት!
ጅራቱን እንደ አርዘ ሊባኖስ ያጠነክረዋል፤የወርቹም ጅማቶች እርስ በርስ የተጠላለፉ ናቸው።
አጥንቶቹ የመዳብ ቱቦዎች ናቸው፤እግሮቹ እንደ ብረት ዘንጎች ናቸው።
እሱ ከአምላክ የፍጥረት ሥራዎች መካከል አውራ ነው፤በሰይፍ ሊቀርበው የሚችለው ሠሪው ብቻ ነው።
የዱር እንስሳት ሁሉ የሚፈነጩባቸው ተራሮችመብሉን ያበቅሉለታልና።
በውኃ ላይ በሚያድጉ ዕፀዋት ጥላ ሥር፣ረግረጋማ በሆነ ቦታ በሚገኙ ቄጠማዎችም ሥር ይተኛል።
በውኃ ላይ የሚያድጉ ዕፀዋት በጥላቸው ይጋርዱታል፤በሸለቆ ውስጥ የሚገኙ የአኻያ ዛፎችም ይከቡታል።
ወንዙ ቢናወጥ አይፈራም። ዮርዳኖስ ወደ እሱ ቢጎርፍ አይሸበርም።
ዓይኖቹ እያዩ ሊይዘው የሚችል አለ?ወይስ በአፍንጫው መንጠቆ ሊያስገባ የሚችል ይኖራል?
ኢዮብ ንግግሩን በመቀጠል እንዲህ አለ፦
“የቀድሞዎቹን ወራት፣አምላክ ለእኔ ጥበቃ ያደርግ የነበረበትን ዘመን ተመኘሁ!
ያን ጊዜ መብራቱን በራሴ ላይ ያበራ፣በእሱም ብርሃን፣ በጨለማ ውስጥ እሄድ ነበር፤
ያኔ የወጣትነት ብርታት ነበረኝ፤አምላክ የቅርብ ወዳጄ ሆኖ በድንኳኔ ይገኝ ነበር፤
ሁሉን ቻይ አምላክ ከእኔ ጋር ነበር፤ልጆቼም በዙሪያዬ ነበሩ፤
መንገዴ በቅቤ የራሰ ነበር፤ዓለቱም ዘይት ያንዶለዱልልኝ ነበር።
ወደ ከተማዋ በር እሄድ፣በአደባባይዋም እቀመጥ ነበር፤
ወጣቶች ሲያዩኝ መንገድ ይለቁልኝ፣ሽማግሌዎችም እንኳ ተነስተው ይቆሙ ነበር።
መኳንንት ከመናገር ይቆጠቡ፣እጃቸውንም በአፋቸው ላይ ይጭኑ ነበር።
የታላላቆቹ ሰዎች ድምፅ አይሰማም ነበር፤ምላሳቸውም ከላንቃቸው ጋር ይጣበቅ ነበር።
ስናገር የሰማ ሁሉ ያሞግሰኝ፣ያዩኝ ሰዎችም ይመሠክሩልኝ ነበር።
ለእርዳታ የሚጮኸውን ድሃ፣አባት የሌለውን ልጅና ረዳት የሌለውን ሁሉ እታደግ ነበርና።
ሊጠፋ ተቃርቦ የነበረው ይባርከኝ ነበር፤የመበለቲቱንም ልብ ደስ አሰኝ ነበር።
ጽድቅን እንደ ልብስ ለበስኩ፤የፍትሕ አቋሜ እንደ ቀሚስና እንደ ጥምጥም ሆነልኝ።
ለዓይነ ስውሩ ዓይን፣ለአንካሳውም እግር ነበርኩ።
ለድሃው አባት ነበርኩ፤የማላውቃቸውን ሰዎች ሙግት እመረምር ነበር።
የክፉ አድራጊውን መንጋጋ እሰብር፣አድኖ የያዘውንም ከጥርሱ አስጥል ነበር።
እንዲህ እል ነበር፦ ‘በገዛ ቤቴ እሞታለሁ፤የሕይወት ዘመኔም እንደ አሸዋ ይበዛል።
ሥሮቼ ወደ ውኃ ይዘረጋሉ፤ጠልም ሌሊቱን ሙሉ በቅርንጫፎቼ ላይ ያድራል።
ክብሬ ሁልጊዜ ይታደሳል፤በእጄም ያለው ደጋን ደጋግሞ ይወነጭፋል።’

Subsets and Splits

No community queries yet

The top public SQL queries from the community will appear here once available.